**OBAVIJEST O PRIKUPLJANJU I OBRADI OSOBNIH PODATAKA**

Turistička zajednica Općine Medulin (dalje u tekstu: TZOM ili Voditelj obrade) kao voditelj obrade, sukladno zahtjevima Uredbe (EU) 2016/679 Europskog Parlamenta i vijeća od 27. travnja 2016. godine o zaštiti pojedinca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti osobnih podataka – GDPR) i Zakona o provedbi Opće uredbe o zaštiti podataka, pruža sljedeće informacije u pogledu prikupljanja i obrade osobnih podataka ispitanika u sklopu natječaja „*Izbor najljepše ukrašene božićne okućnice*“ kako slijedi:

***Voditelj obrade osobnih podataka***:

Turistička zajednica Općine Medulin, Brajdine 41, Medulin, OIB: 58008748518, info@tzom.hr

***Osobni podaci koje TZOM obrađuje, svrha i pravna osnova obrade:***

*Podaci koje Voditelj obrade prikuplja radi izvršenja obveze u svezi s natječajem su:*

*1) ime, prezime, e-mail, broj telefona, broj mobitela i kućna adresa te*

*2) fotografije koje ispitanik dostavi Voditelju obrade.*

Osim gore navedenih podataka, Voditelj obrade po potrebi obrađuje i druge podatke o kojima ovisi uredno izvršenje obveznog odnosa ili u vezi s obveznim odnosom.

**Svrha** prikupljanja navedenih osobnih podataka pod gornjom točkom ove obavijesti je ispunjenje obveze iz natječaja, a **pravna osnova** obrade jest nužnost obrade za sklapanje i izvršenje ugovora kako je definirana člankom 6(1)(b) GDPR.

**\*\*\* Dostavljene fotografije te ime i prezime dobitnika nagrada bit će objavljene na internetskim stranicama odnosno društvenim mrežama Voditelja obrade. \*\*\***

***Primatelji/kategorije primatelja osobnih podataka:***

Osobni podaci mogu biti dostupni ugovornim partnerima, izvršiteljima obrade, koji rade na održavanju informatičkog sustava, marketinškim i informatičkim uslugama te pravnim savjetnicima Voditelja obrade.

***Razdoblje pohrane osobnih podataka koji se prikupljaju i obrađuju:***

Vaše osobne podatke čuvamo u razdoblju od 5 godina nakon isteka godine u kojoj je uspostavljen obvezni odnos ili duže ukoliko je sudski spor u tijeku ili ako je zastarni rok duži od prvonavedenog roka.

***Prava poslovnih partnera u pogledu prikupljanja i obrade osobnih podataka:***

U svakom trenutku zajamčena su Vam sljedeća prava:

* ***Pravo na pristup osobnim podacima*** - Vaše je pravo od Voditelja obrade dobiti potvrdu obrađuju li se Vaši osobni podaci, informacije o svrsi obrade, kategorijama podataka koji se obrađuju, primateljima, vremenu pohrane, te postojanju prava da se zatraži ispravak, brisanje, ograničenje obrade ili prigovor na obradu.
* ***Pravo na ispravak*** - imate pravo zatražiti ispravak netočnih podataka ili dopuniti nepotpune podatke koji se na Vas odnose.
* ***Pravo na brisanje*** - imate pravo od Voditelja obrade ishoditi brisanje osobnih podataka koji se na Vas odnose pod određenim uvjetima, osim ukoliko njihovo čuvanje nije propisano zakonom.
* ***Pravo na ograničenje obrade osobnih podatka*** - imate pravo od Voditelja obrade ishoditi ograničenje obrade koje se na Vas odnose pod određenim uvjetima.
* ***Pravo na ulaganje prigovora na obradu*** - imate pravo uložiti prigovor na obradu Vaših osobnih podataka. Ukoliko poslovni partner nije suglasan s obradom osobnih podataka na temelju pravne osnove legitimnog interesa, ima pravo istaći takav prigovor voditelju obrade te se slijedom takvog prigovora njegovi/njezini osobni podaci neće nastaviti obrađivati po navedenoj pravnoj osnovi **(opt-out).**
* ***Pravo na prenosivost podataka*** - imate pravo prenijeti svoje osobne podatke kod drugog voditelja obrade, a ukoliko je tehnički izvedivo, prijenos će se izvršiti automatiziranim putem.
* ***Pravo na podnošenje prigovora nadzornom tijelu******:*** Agencija za zaštitu osobnih podataka, E-mail: azop@azop.hr, web: [www.azop.hr](http://www.azop.hr).

Sva navedena prava u bilo kojem trenutku možete ostvariti pisanim putem na adresu Voditelja obrade čiji su kontakt podaci navedeni u ovoj obavijesti.

Medulin, 15. prosinca 2023.